แรงขายทำกำไรฉุด SET ดิ่งกว่า 11 จุด สัปดาห์หน้าแนะ “ทยอยสะสม”
แรงขายทำกำไรฉุด SET ดิ่งกว่า 11 จุด สัปดาห์หน้าแนะ "ทยอยสะสม" โดยดัชนีปิดตลาดวันนี้ ที่ระดับ 1,695.84 จุด ลดลง 11.54 จุด หรือ 0.68% มูลค่าซื้อขาย 5.65 หมื่นลบ.
24 พ.ย. 2560

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,695.84 จุด ลดลง 11.54 จุด หรือ 0.68% มูลค่าซื้อขาย 5.65 หมื่นลบ.
10 หุ้นกดดัชนีวันนี้

ด้าน นายกิจพล ไพรไพศาลกิจ ผู้อำนวยการและนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่าการที่ดัชนีปรับตัวลดลงในวันนี้ ยังไม่เห็นเหตุผลการปรับตัวลงอย่างชัดเจน แต่คาดว่าน่าจะมาจากการขายทำกำไรหลังจากราคาหุ้นปรับตัวขึ้นแรงก่อนหน้านี้
ขณะเดียวกันคิดว่าสถาบันปรับพอร์ตเรื่องเงินเฟ้อจากเรื่องธนาคารกลางสหรัฐ (เฟด) คาดว่าจะส่งผลกระทบต่อกลุ่มไฟแนนซ์ อาทิ เช่น SAWAD, ECL, THANI ซึ่งถือเป็นกลุ่มที่ลงมากกว่าตลาดฯ
สำหรับภาวะตลาดฯในสัปดาห์หน้า คาดว่าภาพรวมตลาดฯ จะยังคงอยู่ในกรอบ 1,720-1,690 พร้อมทั้งแนะนำนักลงทุนทยอยสะสม
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
IVL มูลค่าการซื้อขาย 4,157.38 ล้านบาท ปิดที่ 47 บาท ลดลง 1.50 บาท
IRPC มูลค่าการซื้อขาย 1,462.70 ล้านบาท ปิดที่ 6.00 บาท ลดลง 0.25 บาท
PTT มูลค่าการซื้อขาย 1,784.70 ล้านบาท ปิดที่ 414.00 บาท เพิ่มขึ้น 2.00 บาท
SCC มูลค่าการซื้อขาย 1,565.23 ล้านบาท ปิดที่ 488.00 บาท ลดลง 6.00 บาท
AOT มูลค่าการซื้อขาย 1,459.96 ล้านบาท ปิดที่ 58.00 บาท เพิ่มขึ้น 0.75 บาท
 
ตลาดหุ้นเอเชีย
